Bolesť svalov a horúčka
Dobrý deň, bolia ma svaly a kĺby a dostala som horúčku. Užila som jeden brufen 400mg asi pred pol hodinou. Po akom čase od užitia si môžem dať paracetamol vo forme horúceho nápoja?
Ďakujem
Dobrý deň,
ďakujeme za Vašu otázku.
V prípade nedostatočného účinku ibuprofénu (Brufenu) je možné podať liek s obsahom paracetamolu najskôr po 4 hodinách. Dôležité je neprekračovať maximálne denné dávkoy podľa pokynov výrobcu uvedených v príbalovom letáku liekov.
Prajem skoré uzdravenie.
S pozdravom
PharmDr. Veronika Kiabová